სტრასბურგის საკათედრო ტაძრის ზარები

„სტრასბურგის საკათედრო ტაძრის ზარები“ () S.6 — ფერენც ლისტის მიერ 1868-1874 წლებში დაწერილი კანტატა. ტექსტი აღებულია ამერიკელი პოეტის ჰენრი უოდსუორთ ლონგფელოს 1851 წლის დრამატული პოემის „ოქროს ლეგენდა“ () პროლოგიდან. ლისტმა კანტატა ლონგფელოს მიუძღვნა.

კანტატა დაყოფილია ორ მონაკვეთად. პირველში, „Preludio (Excelsior)“, მოცემულია მეცო-სოპრანოს სოლო, ხოლო მეორეში, „Die Glocken“, ბარიტონი ლუციფერის სახით ზარებს მიმართავს.

„Die Glocken des Strassburger Münsters“-ის პრემიერა გაიმართა ბუდაპეშტის ვიგადოს საკონცერტო დარბაზში 1875 წლის 10 მარტს.

 შენიშვნები 
ფერენც ლისტის ეს კანტატა თანამოსახელე საკათედრო ტაძარში XXI საუკუნემდე არ შესრულებულა. კანტატა დაწერიდან თითქმის 140 წლის შემდეგ, 2013 წელს, საკათედრო ტაძარში იტალიურმა სიმფონიურმა ორკესტრმა Ars Cantus-მა შეასრულა.
A Signaler : Concerts de "Ars Cantus" Voix Blanches, Choeur et Orchestre Symphoniques , Istituto Italiano di Cultura a Strasburgo, 6 ივლისი, 2013 (ფრანგულად)

 სქოლიო 

კატეგორია:ფერენც ლისტის ნაწარმოებები
კატეგორია:კანტატები
კატეგორია:1875 წლის ნაწარმოებები